Numerio perkėlimo paslauga - tai galimybė abonentui dabartinį operatorių pakeisti į mobiliojo ryšio operatorių „Bitė, nekeičiant savo abonentinio telefono numerio. Pasinaudoti mobiliojo ryšio perkėlimo paslauga, nekeičiant savo telefono numerio, gali visi Lietuvoje veikiančių mobiliojo ryšio operatorių abonentai ir išankstinių mokėjimo už paslaugas planų vartotojai (užregistravę telefono numerius esamo operatoriaus duomenų bazėje).
Telefono numerį perkelti galite užpildę numerio perkėlimo prašymą BITĖS salonuose. Numerio savininkas turi pateikti asmens dokumentą (pasą, asmens tapatybės kortelę arba naujo pavyzdžio vairuotojo teises).
Numerio perkėlimo paslauga yra nemokama ir perkeliamas iš vieno tinklo į kitą įvyksta per 1 darbo dieną (išskyrus 1, 2 ir paskutinę mėnesio dienas, savaitgalius ir šventines dienas).